सहयोगियों की मदद नहीं ले रहे मुख्यमंत्री : मंगल
भाजपाके प्रदेश अध्यक्ष मंगल पांडेय ने कहा कि मुख्यमंत्री नीतीश कुमार राज्य में कानून का राज स्थापित करने में अपने सहयोगियों का सहयोग नहीं ले रहे हैं। नतीजा, राज्य में विधि व्यवस्था की स्थिति दिन-प्रतिदिन बदतर होती जा रही है। अपराधियों का मनोबल इतना बढ़ गया है कि वे विधायकों पर भी हमला करने से बाज नहीं रहे हैं, थाना और थाना प्रभारियों को नहीं छोड़ रहे हैं, इंजीनियरों को दिनदहाड़े गोलियों से भूना जा रहा है और जज के घर में चोरी हो रही है। यह कैसा कानून का राज है, जहां खाकी वर्दी का भय पूरी तरह समाप्त हो गया है। नीतीश कुमार को यह बताना चाहिए कि राज्य में कौन सुरक्षित है। दरअसल, मुख्यमंत्री सब कुछ अकेले ही कर लेने का दंभ भर रहे हैं।
hin_Deva hin_Deva